cyanic-selkie/wikianc huggingface dataset:
Ernest Petry
Hie war vun 1976 bis 1993 a vu Januar 1996 bis den 1. August 1998 Member vum Gemengerot vun der Gemeng Ettelbréck a vun 1982 bis 1988 Member vum Schäfferot.
Den Ernest Petry war och Member vum kantonale Comité vun der Bauerenzentral a vum Comité vum Comité de la fédérantion agricole. 1987 gouf hie President vun der Bauerekrankekeess.
Fernand Weis
De Fernand Weis ass e lëtzebuergeschen Handballspiller.
1946 war de Weis fir d'éischt am Kader vun der lëtzebuergescher Härenhandballnationalekipp. Hien huet dräimol an der Nationalekipp gespillt.
Les trois mousquetaires: Les ferrets de la reine
Les trois mousquetaires: Les ferrets de la reine ass e franséisch-italieenesche Film vum Bernard Borderie aus dem Joer 1961 nom Roman Les trois mousquetaires vum Alexandre Dumas.
Ëm wat geet et am Film?
De jonken d'Artagnan verléisst seng Géigend d'Gascogne fir zu Paräis eng Plaz bei de Mousquetairen ze fannen…
Kuckt och
Les trois mousquetaires: La vengeance de Milady
Le Samyn des Dames 2016
Déi '''5. Editioun vum Samyn des Dames''' gouf den 2. Mäerz 2016 gefuer. Se gehéiert zum internationalen UCI-Kalenner fir Dammen an der Kategorie 1.2. an ass déi zweet Kompetitioun vun der Lotto Cycling Coupe fir Dammen 2016. Se gëtt gläichzäiteg mam Samyn fir d'Häre gefuer.
Seniorekaart
D'Seniorekaart war e Joresabonnement fir eeler Leit fir den ëffentlechen Transport zu Lëtzebuerg.
D'Seniorekaart gouf den 1. Juli 2007 am Kader vun enger Ännerung vun der Lëtzebuerger Tarifunioun am ëffentlechen Transport agefouert. D'Kaart huet den eelere Leit vu 60 Joer un d'Méiglechkeet gi fir bannent engem Joer onbegrenzt all Zuch- a Buslinnen zu Lëtzebuerg ze benotzen.
D'Kaart konnt bei den 3 Bedreiwer vum Persounentransport zu Lëtzebuerg (AVL, CFL, TICE) oder beim Verkéiersverbond bestallt ginn; se war mam Numm an der Foto vum Titulaire personaliséiert an huet zanter dem 1. Januar 2013 100 € fir ee Joer kascht.
Am Kader vun der Aféierung vum gratis ëffentlechen Transport zu Lëtzebuerg den 1. Mäerz 2020 gouf d'Kaart ofgeschaaft.
La môme vert-de-gris
La môme vert-de-gris ass e franséische Kriminalfilm vum Bernard Borderie nom Roman  Poison Ivy vum Peter Cheyney aus dem Joer 1953.
Ëm wat geet et am Film?
De Lemmy Caution (Eddie Constantine) mat Hëllef vun der Carlotta (Dominique Wilms) ass op der Sich nom Gangster Rudy Saltierra (Howard Vernon).
Lambert Wilson
De Lambert Wilson, gebuer den 3. August 1958 zu Neuilly-sur-Seine, ass e franséische Schauspiller a Sänger.
Hien huet a Filmer vu bedeitende Regisseure wéi Fred Zinnemann, Claude Chabrol, Peter Greenaway, Andrzej Wajda, Carlos Saura, Alain Resnais an André Téchiné matgespillt.
Hien ass de Jong vum Schauspiller Georges Wilson.
Le Bersac
Le Bersac ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Heinrich Höcklin von Steinach
Den Heinrich Höcklin von Steinach war tëscht 1473 a 1517 Sekretär vum Hougeriicht zu Lëtzebuerg. Vu 1498 u war hien ausserdeem Archivist.
Enn vum 15. Joerhonnert huet hien um Neie Maart, haut de Krautmaart, en Haus baue gelooss, dat dat eelst bis haut erhalent Wunnhaus an der Stad Lëtzebuerg ass.
Hie war zweemol bestuet, fir d'zweet mat der Jacqueline von Busleyden/vu Bauschelt, enger Sëschter vum François a vum Jérôme.
Antoine Jans
Den Antoine Jans, gebuer den 28. Januar 1868 zu Iechternach, gestuerwen den 10. Februar 1933 an der Stad Lëtzebuerg, war e Keramikmoler.
No puer Joer Studien am Iechternacher Kolléisch goung hie mat véierzéng Joer an d'Großherzoglich Luxemburgische Porzellanmalerei - Echternach, déi, vun de Bridder Zens aus Mettlach, an der aler Iechternacher Abteikierch bedriwwe gouf, schaffen. Duerno koum hien als Chefmoler an d'Parzeläinsfabréck Villeroy & Boch an de Rollengergronn op Siwebueren, bis zu senger Pensioun den 1. Januar 1925. Um Enn vu senger Beruffscarrière war hie bal blann.
Säi lescht Wierk war d'Titelbild fir dem Michel Molitor a Léon Berchem hiert Buch Heimatsagen.
Hie war de Grousspapp vum Moler a Sculpteur Pierre Berchem.
Quest (ISS)
De Quest ass d'Schleis fir bei Baussebordaarbechten eran- an erauszeklammen a ka souwuel mat amerikaneschem wéi och mat russeschem Raumgezei benotzt ginn. Si besteet virun allem aus Aluminium, huet eng Eidelmass vu 6,1 t, e Volume vun 34 m³, eng Längt vu 5,5 m an e maximalen Duerchmiesser vu 4,0 m.
De Quest besteet aus zwou Sektiounen: An der éischter, der Geschiersektioun (Equipment Lock) bereede sech d'Raumfuerer op hiren Ausstig vir, dinn d'Raumgezei un an testen déi korrekt Funktioun. Nom Baussenasaz gëtt do d'Revisioun vum Gezei gemaach. Dozou gehéiert d'Opluede vun de Batterien an d'Nofëlle vun de Sauerstoff tanken. Déi zweet, méi schmuel Sektioun (Crew Lock) ass déi eigentlech Loftschleis. Iwwer speziell Vakuumpompelen gëtt virum Opmaache vun der Bausseluk d'Loft an en Tank evakuéiert. Dësen Deel vum Modul entsprécht de bis elo gebrauchten amerikanesche Schleisen.
Op der baussenzeger Säit vun der Schleis sinn zwéi grouss Sauerstoff- an zwéi Stéckstoff tanken. Si hunn en Duerchmiesser vun 0,9 m, eng Mass vu jee 545,4 kg, bestinn aus Kuelefaserverbondmaterial, faassen 0,42 m³ Héichdrock-Gas a si mat engem méischichtege Meteoritteschutz ausgekleet. Ausserdeem huet de Schleisenmodul, Plattformen an Halterungen souwéi Energie- a Kommunikatiounsuschlëss.
Saint-Bois
Saint-Bois ass eng fréier franséisch Gemeng am Departement Ain an der Regioun Auvergne-Rhône-Alpes.
Châlonvillars
Châlonvillars ass eng franséisch Gemeng am Departement Haute-Saône an der Bourgogne-Franche-Comté.
Mathias Erasmy
De Mathias Erasmy, gebuer den 18. Februar 1833 an der Stad Lëtzebuerg, war e lëtzebuergesche Lithograph, Editeur a Journalist.
Hie war den Editeur vum Allgemeiner Luxemburger Anzeiger, deen e vun 1866 un erausginn huet. Deen hat awer net vill Succès, a véier Joer drop huet hien Le Colporteur erausginn, en illustréiert sozialpolitescht Wocheblat, deem seng éischt Nummer den 30. Juli 1870 erauskomm ass. Och dat gouf kee Succès.
No 1872 huet den Erasmy zu Woippy gelieft, wou hien als Conférencier rural, a vun 1884 un als Redakter vum Journal agricole d'Alsace-Lorraine, aktiv war.
Mat sengem Guide du voyageur dans le Grand-Duché de Luxembourg, deen 1861 an der Stad beim Victor Bück gedréckt gouf, huet de Mathias Erasmy deen éischte lëtzebuergeschen Touristeguide erausginn. Eng komplett Lëscht vum Erasmy senge Publikatiounen zu Lëtzebuerg huet de Martin Blum opgestallt.
Dominique Steichen
Den Dominique Steichen, gestuerwen den 11. Februar 1971 (am Alter vun 72 Joer), war e lëtzebuergesche Politiker.
Hie war och Buergermeeschter vun der Gemeng Stengefort.
Telstar
Den Telstar war den éischten ziville Kommunikatiounssatellit. D'Telstar-Satellitteserie war e gemeinsame Projet vun der NASA an der US-amerikanescher Telekommunikatiounsentreprise AT&T.
Telstar 1
Telstar 1 huet deemools 60 Milliounen Dollar kascht, 77,2 kg gewien an hat en Duerchmiesser vun 88 cm. 3600 kleng Solarmodulen op senger Fläch hunn him d'Energie geliwwert. Op sengem 'Equator' waren zwou Reie mat Antennenelementer, an op engem vun de 'Pole' gouf et eng weider rankfërmeg Antenn. Domat waren et nieft Televisiounssignaler och méiglech, 600 eesäiteg a 60 zwousäiteg Telefonsverbindungen z'iwwerdroen.
Beim Start gouf e vu Partikele vun engem Atombommentest vum Dag virdru beschiedegt, soudatt e just e puer Méint fonctionéiert huet an den 21. Februar 1963 fir zerguttst de Geescht opginn huet.
Telstar 2
Säin Nofollger Telstar 2 war eppes méi schwéier (79,5 kg) a gouf de 7. Mee 1963 eropgeschoss. E war zwee Joer laang a Betrib.
Alien: Resurrection
Alien: Resurrection ass en US-amerikanesche Film vum Jean-Pierre Jeunet aus dem Joer 1979 no de Personnagë vum Dan O'Bannon a Ronald Shusett.
Marcel Wagner (Handballspiller)
1946 war de Wagner fir d'éischt am Kader vun der lëtzebuergescher Härenhandballnationalekipp. Hien huet fënnefmol an der Nationalekipp gespillt.
Haus Höcklin von Steinach
D'Haus Höcklin von Steinach ass en Haus aus dem Spéitmëttelalter, op Nummer 20 um Krautmaart an der Stad Lëtzebuerg. Et gouf um Enn vum 15. Joerhonnert vum Heinrich Höcklin von Steinach baue gelooss a gëllt als dat eelst Wunnhaus an der Stad dat nach erhalen ass.
Alien: Resurrection
Ëm wat geet et am Film?
D'Ellen Ripley gëtt 200 Joer no hirem Doud vu skrupellose Wëssenschaftler erëm zum Liewen erwächt fir mat hire Genen nei Aliens z'erschafen…
Haus Höcklin von Steinach
Duerno huet d'Schäffen- a Riichterfamill Mamer d'Haus iwwerholl; et blouf bis zu der Franséischer Revolutioun an hirem Besëtz. De Schäffe Peter Mamer huet 1795 wéinst deem neie Regime d'Stad verlooss a säin Haus dem Händler Gilles Dargent verkaf. Dëse war de Papp vum François-Joseph Dargent. Wéi dee bis gestuerwe war, hu seng Witfra an hir 6 Duechteren am Haus weiderhi Likör a Wäi verkaf. Bis un d'Enn vum 19. Joerhonnert blouf et am Besëtz vun där Famill.
Telstar
Telstar 2
Déi europäesch Empfangsstatioun fir d'Signaler vum Telstar gouf bei Pleumeur-Bodou an der Bretagne opgeriicht. De Radom mat engem Duerchmiesser vu 50 Meter a mat der 340 Tonne schwéierer Antenn, ass haut e Musée.
Méi spéit Telstar-Satellitten
An den 1980er Jore gouf den Numm "Telstar" vun AT&T fir eng 15 nei geostationär Kommunikatiounssatellitten nees opliewe gelooss, déi awer, technesch gesinn, keng direkt Nofollger vun den éischten Telstare sinn.
Soss
D'Technikbegeeschterung an den 1960er Joren huet et mat sech bruecht, datt de Joe Meek en Instrumentalstéck geschriwwen huet, dat Telstar housch, a vun der brittescher Band The Tornados opgeholl gouf. Déi haten domat e grousse Succès, notamment goufe se mat deem Lidd déi éischt brittesch Band, déi an den USA en Nummer-Eent-Hit hat.
Zu Lëtzebuerg gouf e Basketball-Veräin, de BBC Telstar Hesper, duerno genannt. Den engleschsproochege Scoutsveräi vun der FNEL ass och duerno genannt ginn.
(434) Hungaria
Den (434) Hungaria ass en Asteroid vun der Haaptasteroidenceinture.
E gouf den 11. September 1898 vum Max Wolf zu Heidelberg entdeckt. Den Asteroid gouf am selwechte Joer op engem astronomesche Kongress zu Budapest, nom Gaaschtland Ungarn genannt.
NGC 1277
Den NGC 1277 ass eng lënsefërmeg Galaxis am Stärebild Perseus. Si ass ronn 220 Millioune Liichtjoer vun der Mëllechstrooss ewech. Den NGC 1277 gouf de 4. Dezember 1875 vum ireschen Astronom Lawrence Parsons entdeckt.
(434) Hungaria
Den Asteroid (434) Hungaria ass de Prototyp vun der Hungaria-Grupp. Charakteristesch fir déi Grupp ass d'9:2-Bunnresonanz mam Planéit Jupiter. D'Asteroide vun där Grupp hu bal kreesronn Bunnen (mëttel Exzentrizitéit vun 0,08) mat enger Hallefachs vun 1,7 bis 2 AE (also am bannenzege Beräich vun der Asteroidenceinture), déi staark (17° bis 27°) schréi zu der Ekliptik steet.
NGC 1277
Den 28. November 2012 hu Physiker vum Max-Planck-Institut fir Astronomie entdeckt, datt dat Schwaarzt Lach am Zentrum vun der Galaxis eent vun de masseräichsten ass, dat bis elo entdeckt gouf. Et huet ronn 14% vun der Galaxiëmass respektiv ongeféier 17 Milliarde Sonnemassen. Et ass awer nach net gekläert, firwat dat Schwaarzt Lach sou vill Mass huet, well et no gängege Modeller eng méi grouss Galaxis ëm sech misst hunn.
Wilhelm Hülsemann
De Wilhelm (Guillaume) Hülsemann, gebuer den 2. Februar 1871 am Pafendall a gestuerwen de 25. Abrëll 1921 zu Iechternach, war e kathoulesche Geeschtlechen an Auteur.
Säi Liewen
Wärend dem Éischte Weltkrich huet hie sech zesumme mam Charles Schaack ëm belsch Weesekanner gekëmmert. Nom Krich hunn de Schaack an den Hülsemann zousätzlech en Hëllefswierk fir Éisträich gegrënnt, bei deem den Hülsemann, grad wéi bei der Hëllef fir d'belsch Kanner, déi dreiwend Kraaft war.
Talavera inopinata
D'Verbreedungsgebitt vun der Aart läit a Frankräich, an Däitschland, zu Lëtzebuerg, an Éisträich an an der Schwäiz.
Wilhelm Hülsemann
Säi Liewen
De 17. Oktober 1919 ass den Hülsemann zeréck op Iechternach komm, wou hie vun elo un Direkter vun der Bullett war.
CR340
Den CR340 ass e Chemin repris am Kanton Klierf a geet vun der N18 bei Reiler an nordëstlecher Richtung bis op Fëschbech.
Sigottier
Sigottier ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Felipe II. vu Spuenien
De Felipe II., gebuer den 21. Mee 1527 zu Valladolid a gestuerwen den 13. September 1598 am Palais El Escorial bei Madrid, war vum 16. Januar 1556 bis zu sengem Doud Kinnek vu Spuenien an domat och Herrscher iwwer déi amerikanesch Kolonien, d'Spuenesch Nidderlanden, d'Franche-Comté, d'Kinnekräich vun den Zwéi Sizilien, d'Kinnekräich Sardinien an d'Herzogtum Mailand. 1580 gouf hien als Felipe I. zousätzlech Kinnek vu Portugal.
Hie war den eelsten an eenzege legitime Jong vum Karel V. (Carlos I. vu Spuenien) an der Isabela vu Portugal.
De Philippe II., deen duerch an duerch als Spuenier an als Katholik erzu gi war, huet seng Gebidder zentralistesch an absolutistesch regéiert, respektiv vu Gouverneuren oder Statthalter an deem Geescht verwalte gelooss. Hien huet iwwerall versicht, déi besteeënd Autonomien anzegrenzen oder ofzeschafen, an en huet all déi, déi net streng kathoulesch ware, fanatesch verfollge gelooss.
An de Spueneschen Nidderlanden, déi gewinnt waren, sech um Niveau vun de jeeweilege Provënzen zimmlech selwer ze verwalten a wou sech deemools d'Reformatioun, a Form vum Kalvinismus, besonnesch am nërdlechen Deel breetgemaach huet, koum et zum Opstand.
Ënner dem Philippe II. huet Spuenie weiderhi Kolonien ergaddert, z. B. déi no him genannt Inselgrupp, Philippinnen.
Fraen a Kanner
De Felipe war véiermol bestuet:
Philippe Hiquily
De Philippe Hiquily, gebuer de 27. Mäerz 1925 zu Paräis a gestuerwen de 27. Mäerz 2013 zu Villejuif, war e franséische Sculpteur.
Jean Philippe Wagner
De Jean Philippe Wagner, gebuer de 24. Januar 1851 zu Berbuerg a gestuerwen den 11. Februar 1931 zu Ettelbréck, war e lëtzebuergesche Schoulmeeschter a Professer.
Schoulmeeschter a Professer
De Philippe Wagner huet d'Normalschoul gemaach a war duerno Schoulmeeschter zu Fluessweiler (1869-1873), Viichten (1873-1875) an Ettelbréck (1875-1883). Am August 1874 huet hien den 2. Rang kritt. De 5. Dezember 1883 huet de Wagner, deen zënter 1878 den 1. Rang als Schoulmeeschter hat, eng Nominatioun als Professer 2. Klass an der neigegrënnter Akerbauschoul vun Ettelbréck kritt. Do huet hien uechtzéng Joer laang enseignéiert, bis de 14. Dezember 1901, wou hie sech krankheetsbedéngt pensionéiere gelooss huet.
President vum Uebst- a Gaardebauveräin
De Wagner ass den 2. Juli 1890 «membre correspondant» vun der «Fauna» - Société des naturalistes luxembourgeois (SNL) ginn. Am Bulletin vun der «Fauna» huet hien allerdéngs just een eenzegen Artikel, «Die Kohlhernie und ihre Bekämpfung» (1908), publizéiert.
De Ph. Wagner war de President vum «Lëtzebuerger Landes-Uebst- a Gaardebauveräin» (Landes-Obst- und Gartenbauverein ; Association nationale d'arboriculture et d'horticulture du grand-duché de Luxembourg) vun 1906 bis 1928, hie war «membre agrégé» vun der Wëssenschaftlecher Sektioun vum Institut grand-ducal vun 1924 un, a «membre correspondant» vun der «Académie d'agriculture de France».
Wéi hien den 13. Februar 1931 zu Ettelbréck, begruewe gouf, huet ë. a. de Félix Heuertz als Vizepresident vum Uebst- a Gaardebauveräin, deem säin Éierepresident de Philipp Wagner war, eng Ried gehalen. (Massard 2015, S. 8, 10.)
Auteur vu ville Publikatiounen
De Wagner ass den Auteur vu ville Publikatiounen, dorënner och Schoulbicher fir d'Primär- oder d'Akerbauschoul wéi: «Skizzen und Bilder aus der Heimaths-, Vaterlands- und Erdkunde» (Luxemburg 1883), «Geographie für die Luxemburger Schulen» (Luxemburg 1889, 1892, 1900,1903, 1911), «Mathématiques et comptabilité agricoles: manuel à l'usage de l'enseignement et de l'agriculteur (1890, 1891), «Mathématiques, commerce, comptabilité agricoles à l'usage de l'enseignement et de l'agriculteu» (1908). Op enger änlecher Linn läit d'Buch «Der praktische Kaufmann: ein Handbuch zunächst für Kaufleute, Handelsbeflissene und Gewerbetreibende des Luxemburger Landes» (Luxemburg 1899).
E weidert Gebitt, war d'Uebstzuucht mat z. B. dësen Titelen: «L'arboriculture fruitière et la production du cidre, du poiré et de l'eau-de-vie de fruits dans le Grand-Duché de Luxembourg» (1893, extrait du journal: "Le Cidre"), «Organisation des Obsthandels, speziell eines Obstmarktes im Luxemburger Lande» (1896, Separatabdruck aus dem "Luxemburger Obstbaufreund"), «Die Düngung unserer Obstbäume» (Luxemburger Obstbaukalender für das Jahr 1900).
Seng Erkenntnesser, déi hien op Auslandsreese gesammelt, hunn hiren Nidderschlag a sengem Wierk «Landwirtschaftliche Reisebriefe aus Italien und Sicilien» (1903) fonnt. Eng Rei vun Aarbechte beschäftege sech mat dem Miel vun den Thomasschlaken: «Thomasschlackenmehl und die organischen Dünger im Hackfrucht- und Gemüsebau» (1904, Landw. Zeitschrift für Elsaß-Lothringen), «Neue Beobachtungen und Erfahrungen über Verwendung und Wirkung von Thomasschlackenmehl in schweren Böden» (1904, Annalen des Großh. Acker- und Gartenbauvereins Luxemburg), «Das Thomasmehl, seine Gewinnung und Verwendung: Lichtbildervortrag» (1913, Monatshefte der "Gesellschaft zur Förderung der Wissenschaften, des Ackerbaues und der Künste im Unter-Elsass"), «Düngung mit steigenden Thomasmehlgaben» (1914, Berlin).
Da koumen nach Sujeten zur Sprooch wéi: «Der Luzernebau und seine Wiederbelebung» (Berlin 1905, 1910, 1912), «Die Korbweidenanlagen des Hauses Mercier & Cie. in Kopstal bei Luxemburg (1906, Sonderabdruck aus "Deutsche Landwirtschaftliche Presse") respektiv «Les oseraies de la maison Mercier & Cie à Kopstal (Grand-Duché de Luxembourg)» (1908, Journal de la Société centrale d'agriculture de Belgique).
D'Problemer, déi sech fir d'Landwirtschaft an d'Ernierung vun der Bevëlkerung am Éischte Weltkrich gestallt hunn, huet de Ph. Wagner a follgende Publikatioune behandelt: «Ein Merkblatt für Kleingartenbau unter dem Kriegseinfluß» (Berlin 1915), «Gedanken zur Regenerierung der Kartoffel unter dem Kriegseinfluß» (1915, Sonderabzug aus "Großherzoglicher Ackerbauverein"), «Weizen, und andere Brotfrucht unter dem Kriegseinfluss» (1916, Separatabzug aus "Großherzoglicher Ackerbauverein"), «Thomasmehl, Ernteerträge und Nahrungsmittel-Versorgung im Großherzogtum Luxemburg unter dem Kriegseinfluß» (Luxemburg 1917).
U seng Vergaangenheet als Pedagog huet de Ph. Wagner ugeknäppt mat dem Artikel «Lichtbilder- und Kinovorträge im Dienste des Unterrichtes» (Dresden, Leipzig 1916).
Auszeechnungen
Den 31. Dezember 1900 ass hie vum franséische Akerbauminister mat dem «Chevalier du mérite agricole» ausgezeechent ginn. (Massard 2015, S. 8, 10.)
Erny Trauffler
Den Erny Trauffler ass e lëtzebuergeschen Handballspiller.
1946 war den Trauffler fir d'éischt am Kader vun der lëtzebuergescher Härenhandballnationalekipp. Hien huet 12-mol an der Nationalekipp gespillt.
Boris Alexandrowitsch Woronzow-Weljaminow
De Boris Alexandrowitsch Woronzow-Weljaminow (Борис Александрович Воронцов-Вельяминов, englesch Schreifweis Vorontsov-Velyaminov), gebuer de 14. Februar 1904 zu Jekaterinoslaw a gestuerwen de 27. Januar 1994 zu Moskau, war e sowjeteschen Astronom an Astrophysiker.
Liewen a Wierk
Onofhängeg vum Robert Julius Trumpler entdeckt de Woronzow-Weljaminow d'Liichtabsorptioun duerch den interstellare Stëbs.
Hien hat en Atlas (Atlas of interacting galaxies) mat iwwer 800 ongewéinlechen, haaptsächlech Interaktiv Galaxien zesummegestallt, déi als Vorontsov-Velyaminov-Galaxië bekannt sinn a mat VV an enger Katalognummer bezeechent ginn.
Den Woronzow-Weljaminow ass och Auteur vun engem russeschen Astronomieléierbuch fir Héichschoulen.
Saint-Champ
Saint-Champ inoffiziell och alt Saint-Champ-Chatonod genannt ass eng franséisch Gemeng am Departement Ain an der Regioun Auvergne-Rhône-Alpes.
Den 1. Januar 2019 huet Saint-Champ mat der Gemeng Magnieu fusionéiert, a gouf eng delegéiert Gemeng.
Þórunn Sveinbjarnardóttir
D'Þórunn Sveinbjarnardóttir, gebuer den 22. November 1965 zu Reykjavík, ass eng islännesch Politikerin (Allianz).
Zanter 1999 ass se Deputéiert am islännesche Parlament Althing. Vun 2007 bis 2009 war se Ëmweltministesch. Hir Nofollgerin op där Plaz war d'Kolbrún Halldórsdóttir.
Turks- a Caicosinselen
D'Turks- a Caicosinselen, heiansdo och just Turks & Caicos genannt, sinn e brittescht Iwwerséigebitt op de Westindeschen Inselen, dat aus den zwou Inselgruppen Turksinselen a Caicosinsele besteet.
D'Turks- a Caicosinsele leie geographesch am Atlantik, ginn awer nach zur Karibik gezielt; se bilden d'südëstlech Ausleefer vun de Bahamas.
Ongeféier 150 km südlech läit d'Insel Hispaniola mat de Staaten Dominikanesch Republik an Haiti, 50 km südwestlech d'Inselgrupp Inagua déi zu de Bahamas gehéiert a 65 km nordwestlech d'Insel Mayaguana déi och zu de Bahamas zielt.
Les femmes s'en balancent
Les femmes s'en balancent ass e franséische Kriminalfilm vum Bernard Borderie nom Roman Dames Don't Care vum Peter Cheyney aus dem Joer 1953.
Ëm wat geet et am Film?
De Lemmy Caution (Eddie Constantine) ass an Italien op der Sich no enger Band déi Falschgeld dréckt.
CO2
CO2 ka sech op follgend Begrëffer bezéien:
Jesús Franco
De Jesús Franco gebuer als Jesús Franco Manera den 12. Mee 1930 zu Madrid a gestuerwen den 2. Abrëll 2013 zu Málaga war e spuenesche Filmregisseur, Filmproduzent, Kameramann, Filmediteur, Schauspiller an Dréibuchauteur.
De Jesús Franco huet eng 200 Filmer als Regisseur gedréint haaptsächlech Kriminalfilmer a Grujelfilmer awer och erotesch a Pornofilmer.
Hien huet seng Filmer ënner verschiddene Nimm gedréint wéi Jess Franco, Clifford Brown, Lennie Hayden, J.P. Johnson, Jesus Franco Manera,Jess Frank, Jess Franco, James Lee Johnson, Lulú Laverne, Frank Hollmann a Frank Manera.
Ausstellungen
Am Juni a Juli 2008 huet d'Cinémathèque française eng grouss Retrospectiv vum J. Franco senge Filmer gewisen.
Auszeechnungen
Am Joer 2009 krut de Jesús Franco zu Madrid den Éiere-Goya fir säi Liewenswierk.
Yermenonville
Yermenonville ass eng franséisch Gemeng am Departement Eure-et-Loir an der Regioun Centre an der natierlecher Regioun vun der Beauce.
Se läit am Dall vun der Voise.
Le Samyn des Dames 2015
Déi '''4. Editioun vum Samyn fir Damme''' gouf de 4. Mäerz 2015 gefuer, de selwechten Dag wéi de Samyn fir Hären 2015. D'Course stoung um Internationalen UCI-Kalenner fir Dammen an der Kategorie 1.2. Se gouf vun der Hollännerin Chantal Blaak gewonnen, déi di 112 Kilometer mat enger Moyenne vun 38,171 km/h gefuer war. An der selwechter Zäit wéi si sinn hir Kompatriotin Anna van der Breggen an d'Schwedin Emma Johansson eragelaf. Vun den 172 Coureusen um Start, sinn der 106 ukomm.
Lentz
Lentz ass e Familljennumm, deen op e Patronym, nämlech d'Kuerzform vum Virnumm Lorenz (Laurent, Laurentius), zeréckzeféieren ass.
Et ass de Familljennumm vun ë. a. follgende Persounen:
Luigi Colani
De Luigi Colani, gebuer als Lutz Colani den 2. August 1928 zu Berlin-Friedenau, a gestuerwen de 16. September 2019 zu Karlsruhe, war en däitschen Designer.
Hie gouf bekannt fir seng aerodynamesch, biomorph Forme fir Autoen, Flijeren a vill aner Gebrauchsgéigestänn. Hie selwer huet seng organesch Formesproochals Biodesign bezeechent.
Mënsch
De Mënsch (Homo sapiens) ass der biologescher Systematik no e Plazentadéier aus der Uerdnung vun de Primaten. Hominoidea sinn och Primaten a sinn déi noost Famill zum Mënsch. D'Mënschen, wéi aner Primaten, si sozial Déieren. Si liewe generell a Gruppen, hëllefen a beschütze sech géigesäiteg a këmmeren sech ëm hir Nokommen (Kanner). De Mënsch huet en oprechte Gank, wat an der Déierewelt näischt Besonnesches ass mä ënner Mamendéiere seelen ass.
Kennedy Space Center
Den John F. Kennedy Space Center (KSC, fir John-F.-Kennedy-Weltraumzentrum) ass d'Weltraumgare vun der NASA op Merritt Island a Florida. De KSC läit nordwestlech vun der Cape Canaveral Air Force Station vun der USAF a grenzt drun. Vun do aus starten zanter Dezember 1968 all bemannt Raumflich vun den USA – ufanks d'Apollo-Missiounen a vun 1981 bis 2011 d'Space Shuttlen.
Mënsch
Mënschen hunn e komplext Gehier, wat et hinnen erlaabt, Sproochen ze benotzen, Iddien ze forméieren an Emotiounen ze hunn. Dat Gehier, an de Fait datt d'Äerm net gebraucht gi fir sech fortzebeweegen, erméiglechen et dem Mënsch, Geschier ze benotzen.
Mënsche liewen op all Kontinent. Schätzungen no liewen zanter 2012 iwwer 7 Milliarde Mënschen op der Äerd.
Kennedy Space Center
Lag
Direkt op der Grenz mat enger virgelagerter Hallefinsel am Südoste läit d'Cape Canaveral Air Force Station (CCAFS) vun der U.S. Air Force. Do gi Satellitte fir militäresch, awer och kommerziell Zwecker gestart. Bis Oktober 1968 si vun do och déi bemannt Weltraummissioune vun den USA am Kader vum Mercury-, Gemini- an Apollo-Programm gestart.
Allgemeiner Luxemburger Anzeiger
Den Allgemeiner Luxemburger Anzeiger war eng Zeitung, déi zu Lëtzebuerg vun 1866 un 4 Joer laang zweemol d'Woch erauskoum. Editeur war de Mathias Erasmy.
Kennedy Space Center
Opbau
De Kennedy Space Center besteet aus véier Beräicher, der KSC Industrial Area, dem Launch Complex 39 mat sengen zwou Startrampen LC-39A an LC-39B souwéi d'Landepiste vun de Space Shuttlen.
Allgemeiner Luxemburger Anzeiger
Den Allgemeiner Luxemburger Anzeiger war e Sammelsurium vun Informatiounen: Eisebunnsfuerpläng, national an international Nouvellen, Geschichten, Biographien, Soen, Sitten a Bräich, Rätselen, Spréchwierder, Notizen iwwer Konscht a Wëssenschaft, Coursë vun der Bourse, Gebuertsannoncen, Wiederprevisiounen …
Kennedy Space Center
Opbau
An der KSC Industrial Area sinn d'Administratiounsgebai vun der NASA an d'Zouliwwerfirmen ënnerbruecht souwéi d'Space Station Processing Facility fir déi International Raumstatioun an den Operations & Checkout Building, an deem am ieweschte Stack d'Astronaute wunnen, wa si fir Tester oder virum Start a Florida sinn.
Startkomplex 39
De Startkomplex 39, am Bild riets ze gesinn, gouf fir d'Apollo-Flich op de Mound gebaut. Vir, um ënneschte Bildrand, sinn d'Atelieren an de Kontrollzentrum, eppes méi lénks d'Orbiter Processing Facility (OPF), an där gelant Space Shuttlen eng Revisioun kruten. Am Mëttelpunkt steet de Vehicle Assembly Building (VAB), deen iwwer dat Ganzt erauskuckt, an als Montageplaz („High Bays“) fir dräi Rakéite vum Typ Saturn V hat a spéider fir d'Montage vum Space Shuttle mam Baussentank an de Feststoffrakéite gedéngt huet. Op der Südsäit vum Haaptgebai steet en niddregt Ateliersgebai („Low Bay“), dat ënner anerem fir d'Haaptdreifwierker vum Shuttle gebraucht gouf. De VAB ass 160 m héich a steet op enger Fläch vun 218 × 158 m.
Vum VAB aus féieren zwéi Schotterweeër fir déi grouss Crawler-Transporter ongeféier sechs km nordëstlech a Richtung vun der Startplaz A (Süd) a B (Nord) op der Atlantikküst. De KSC huet zwéi Crawler-Transporter, mat deenen déi onbetankt a startfäerdeg Shuttlen op d'Startplaze gefuer ginn. Et war fir deemoleg Verhältnesser eng technesch Meeschterleeschtung, fir déi 110 m héich Saturn-V-Rakéit opgeriicht net nëmmen op d'Startplazen ze féieren, mä och nach déi 5 %-Steigung fir op d'Startrampen erop unfallfräi ze beweegen.
Startrampen LC-39A an LC-39B
Déi zwou Startrampen LC-39A an LC-39B sinn e puer Meter hanner dem Atlantikstrand, zirka 2,7 Kilometer vuneneen ewech. Well d'Space Shuttle bei wäitem net déi Héicht vun de Saturn V-Rakéiten hunn, gouf den éischte Gerëschttuerm gekierzt a bilt elo déi (ouni Blëtzofleederstaf) 81,3 m héich Fixed Service Structure, an där all d'Versuergungssträng vum Space Shuttle sinn. D'Rotating Service Structure ka wéi eng Schutzhauf ëm de Space Shuttle agedréit ginn an déngt, nieft dem Wiederschutz, fir d'Beluede vun der Orbitertransportluk.
Fir d'Anlage wéi och dat startend Gefier virun den zerstéieresche Schallwellen ze schützen, gi beim Start banne wéinege Sekonne méi wéi eng Millioun Liter Waasser op den ënneschte Beräich gesprutzt. Trotzdeem si bei Starte vun der Saturn V reegelméisseg zu Titusville 20 km dovun ewech Fënstere futti gefuer.
Fabio Testi
De Fabio Testi gebuer den 2. August 1941 zu Peschiera del Garda ass en italieenesche Schauspiller.
Bedeitend Filmer mam Fabio Testi sinn Il giardino dei Finzi-Contini (1970) vum Vittorio De Sica, Nada (1974) vum Claude Chabrol, L'important c'est d'aimer (1975) vum Andrzej Zulawski a L'eredità Ferramonti (1977) vum Mauro Bolognini.
Kennedy Space Center
Startrampen LC-39A an LC-39B
Am nordëstlechen, respektiv nordwestlechem Eck stinn sech déi ronn Dreifstofftanke fir Waasserstoff a Sauerstoff, déi jee ongeféier 3,3 Millioune Liter gekillte Flësseggas enthalen. De Baussentank vum Space Shuttle gouf wéinst der Explosiounsgefor eréischt kuerz virum Start aus dësen Tanke gefëllt.
Jisdra
Jisdra (op Russesch: Жиздра) ass eng kleng Stad am Oblast Kaluga am Zentralrussesche Federatiounskrees a Russland. Se läit eng 180 km südwestlech vu Kaluga.
Carine Gindt
D'Carine Gindt, gebuer den 23. Juni 1972, ass eng lëtzebuergesch Foussballspillerin. Si huet bei der US Esch gespillt.
Kennedy Space Center
Startrampen LC-39A an LC-39B
Den LC-39B gouf fir Starte mat der Ares-I-Rakéit ëmgebaut.
Jisdra
Et ass de Verwaltungszentrum vum Distrikt Jisdra. Si huet Awunner (Stand ). D'Stad huet eng Fläch vun zirka 18 km².
Jisdra gouf am Joer 1146 fir d'alleréischt ernimmt. Et gouf als Festung gegrënnt. Am Joer 1777 krut et d'Stadrechter.
Carine Gindt
Vun 2006 bis 2008 huet d'Gindt eelefmol an der lëtzebuergescher Dammefoussballnationalekipp gespillt.
Kennedy Space Center
Shuttle Landing Facility
3,2 km nordwestlech vum VAB ass d'Shuttle Landing Facility (SLF), eng 4,6 km laang Landebunn fir d'Raumfären. Wann den Orbiter op enger anerer Plz gelant ass, gouf en um Hatzebockel mat engem Shuttle Carrier Aircraft op de KSC bruecht an direkt op der Landebunn mat enger spezieller Hiefvirrichtung vum Transportfliger getrennt an an eng OPF gefouert.
Serres (Hautes-Alpes)
Serres ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Bouxières-sous-Froidmont
Bouxières-sous-Froidmont ass eng franséisch Uertschaft a Gemeng am Departement Meurthe-et-Moselle an der Regioun Grand Est.
George Segal
Den George Segal, gebuer den 13. Februar 1934 zu Great Neck a gestuerwen den 23. Mäerz 2021 zu Santa Rosa a Kalifornien, war en US-amerikanesche Schauspiller.
Den George Segal huet bis 2016 an iwwer 120 Kinos-an TV-Filmer matgespillt.
Bekannt Filmer aus senger Carrière sinn The Longest Day (1962) vum Ken Annakin, Andrew Marton a Bernhard Wicki, Who’s Afraid of Virginia Woolf? (1966) vum Mike Nichols no engem Theaterstéck vum Edward Albee mat der Elizabeth Taylor an dem Richard Burton, Ship of Fools (1965) vum Stanley Kramer an The Quiller Memorandum (1966) vum Michael Anderson mam Alec Guinness, Max von Sydow an der Senta Berger
Saint-Germain-les-Paroisses
Saint-Germain-les-Paroisses ass eng franséisch Gemeng am Departement Ain an der Regioun Auvergne-Rhône-Alpes.
Loïc Tanson
De Loïc Tanson, gebuer 1981 an der Stad Lëtzebuerg, ass e lëtzebuergesche Regisseur.
Hie gouf mat sengem Documentaire Eldorado (2016) bekannt, deen en zesumme mam Rui Abreu an dem Thierry Besseling realiséiert huet. , ,
Mam Thierry Besseling huet hien eng Rëtsch aner Filmer zesumme gedréint: de Kuerzfilm Laaf (2010), Le faux départ (2013), Sur le fil (2017), sou wéi och e puer Episoden aus der Docu-Serie routwäissgro (2015-17).
2022 war den Tournage vu sengem éischte Spillfilm, Läif a Séil, deen am Hierscht 2023 erauskomme soll.
Kierch Ënnereesbech
D'Kierch zu Ënnereesbech ass eng kathoulesch Kierch déi zur Par Parc Our Saint-Nicolas, zum Dekanat Norden an zu der Gemeng Parc Housen gehéiert.
De Patréiner vun der Kierch ass den hellege Willibrord, deem säi Fest de 7. November gefeiert gëtt.
Se steet op der Kräizung vun der Haaptstrooss, der, mat der Strooss Am Duerf.
Zur fréierer Par Ënnereesbech huet ausser der Parkierch vun Ënnereesbech och nach d'Kapell vun Uewereesbech gehéiert.
Geschicht
Fréier war Ënnereesbech zesumme mat Iwwereesbech (Übereisenbach) an Däitschland eng eege Par déi zum Äerzbistum Tréier gehéiert huet. Den éischte Paschtouer zu Ënnereesbech war den Hubert von Stockem.
Kim En Joong
De Kim En Joong, gebuer den 10. September 1940 zu Haguan dat deemools zu den annexéierte Gebidder vum Japanesche Keeserräich gehéiert huet (zanter 1948 Südkorea), ass e koreaneschen Dominikaner-Pater, Moler a Glaskënschtler.
Honiara
Honiara ass d'Haaptstad vun de Salomonen, a läit un der Nordküst vun der Insel Guadalcanal. Verschidde Quelle schwätze vun 68.000 Awunner.
Universitéit
Zu Honaria gëtt et d'University of the South Pacific Solomon Islands. Dat ass eng vun de wichtegsten Universitéite fir de Südpazifik, a gëtt ënnerstëtzt vun 12 Pazifik Inselen:
Klima
Guadalcanal ass eng tropesch Insel, mat enger Duerchschnëttstemperatur vun 29 °C a vill Fiichtegkeet. Déi fiicht Saison vu Guadalcanal ass vum November bis Mee. Ëm déi Zäit ass d'Gefor fir en Zyklon grouss.
Geographie
Koordinate vun Honiara sinn: 9° 32' Süd, 160° 12' Ost Guadalcanal ass 145 km laang a 40 km breet. Am Süde vun der Insel si Koralleriffer, an déi héchst Bierger sinn eng 2500 m héich.
Guy Diederich
De Guy Diederich, gebuer den 29. Juli 1957 zu Diddeleng, ass e Lëtzebuerger Geeschtlechen am Pastoralteam "Musel a Syr Saint-Jacques".
De Jong vun engem Schmelzaarbechter ass zu Keel opgewues a war nom Schoulofschloss "Lecteur de Compteurs" bei der Gemeng Lëtzebuerg.
Seng Pristerwei war de 4. Juli 1987. Fir d'éischt war hie Kaploun zu Bouneweg bis 1990, duerno Paschtouer zu Rued-Sir a Fluessweiler. 1999 gouf e Paschtouer zu Menster an Ouljen an 2000 Paschtouer zu Betzder.
Hien ass zanter 1990 Aumônier am Centre Hospitalier de Luxembourg a war 2019 Oktavpriedeger zum Thema: "Bleif bei eis".
Um Virowend vum Nationalfeierdag 2023 (den 22. Juni 2023) gouf hien zum Éierebierger vun der Gemeng Betzder ernannt.
Théo Schwartz
Den Théo Schwartz ass e lëtzebuergeschen Handballspiller.
1946 war de Schwartz fir d'éischt am Kader vun der lëtzebuergescher Härenhandballnationalekipp. Hien huet zweemol an der Nationalekipp gespillt.
(15) Eunomia
E gouf den 29. Juli 1851 vum Annibale de Gasparis am Stärebild Sagittarius entdeckt.
Den Eunomia gouf no der Eunomia, enger Hore, Duechter vum Zeus an der Themis aus der griichescher Mythologie, genannt.
Den Eunomia gehéiert mat engem Duerchmiesser vun 272 Kilometer zu de gréissten Asteroide vun der Haaptceinture. Den Asteroid huet eng Albedo vun 0,21. Hie rotéiert an zirka 6,083 Stonne ëm seng eegen Achs.
Biosphär
D'Biosphär (aus dem Griicheschen: βίος bíos, "Liewen", an σφαίρα sphaira, "Kugel") ass déi global Zomm vun allen Ekosystemer, also de Raum op engem Himmelskierper, op deem Liewe virkënnt.
De Begrëff kann och benotzt gi fir d'Liewenszon op der Äerd, déi en zouene System ass (ofgesi vun der Stralung vun der Sonn an dem Universum an der Hëtzt aus dem banneschten Deel vun der Äerd) a sech gréisstendeels selwer regléiert.
Eng ganz allgemeng biophysiologesch Definitioun beschreift d'Biosphär als globalen ekologesche System mat alle Liewewiesen an hiren Interaktiounen ënner sech a mat den Elementer aus der Lithossphär, der Geosphär, der Hydrosphär an der Atmosphär.
Soulaires
Soulaires ass eng franséisch Gemeng am Departement Eure-et-Loir an der Regioun Centre an der natierlecher Regioun vun der Beauce.
Se läit am Dall vun der Eure.
Et ass eng Etapp op der Via Turonensis (GR 655) déi do iwwer de GRP de la Vallée de l'Eure féiert.
Fernand Neuray
De Fernand Neuray, gebuer am Mee 1887 zu Étalle (belsch Provënz Lëtzebuerg), a gestuerwen am Mäerz 1934 a Griicheland, war e belsche Journalist.
Liewen a Wierk
1914 gouf de Fernand Neuray Chefredakter vun der kathoulesch-konservativer Zeitung Le Vingtième Siècle. Hien huet do mat deem bekennenden Antisemit, an 1947 verurteelten Nazikollaborateur, Abbé Norbert Wallez, zesummegeschafft.
Wärend dem Éischte Weltkrich war de Fernand Neuray zu Le Havre, no bei der belscher Exilregierung, déi sech op Sainte-Adresse zeréckgezunn hat. Do huet hie seng publizistesch Aktivitéite fortgeféiert an och mam Pierre Nothomb a mam Gaston Barbanson un den Zukunftspläng fir d'Belsch geschafft. Ënner anerem sollt de ganze Grand-Duché vun der Belsch annektéiert ginn.
Am Mäerz 1918 huet de Fernand Neuray d'Zeitung La Nation belge gegrënnt an duerno dirigéiert.
Hien ass 1934 wärend enger Rees a Griicheland gestuerwen a krut doheem quasi e Staatsbegriefnes organiséiert.
Centre de logopédie
De Centre de logopédie (gekierzt CL) ass en ëffentleche Kompetenzzenter zu Stroossen, an deem Kanner a Jugendlecher déi ënnert enger Schiedegung vum Gehéier, der Sprooch oder dem Schwätze leiden, an der Grondschoul an dem Secondaire enseignéiert ginn.
Naturschutzgebitt Weimericht
Weimericht ass en Naturschutzgebitt (réserve naturelle) an der Gemeng Jonglënster.
Centre de logopédie
Déi meescht Klasse sinn am Haaptgebai zu Stroossen, iwwerdeems et och extern Klassen an Annexen an de Grondschoule vun Déifferdeng, Gréiwemaacher, Housen, Rodange an Ëlwen gëtt.
Kierchbierg (Rëmeleng)
De Kierchbierg ass en Deel vu Rëmeleng, e Minettsbierg südlech vum alen Duerfkär an ëstlech vun Haasselt an dem Heedterwee, wou haut d'Cité Kierchbierg steet.
Naturschutzgebitt Weimericht
D'Reserve Weimericht, déi 2012 offiziell ausgewise gouf, besteet virun allem aus Bëscher an Dréchewisen (pelouses sèches, Trockenrasen). Si ass ronn 102 ha grouss. D'Naturschutzgebitt gouf duerch d'Groussherzoglecht Reglement vum 10. Dezember 2012 geschaf.
Kierchbierg (Rëmeleng)
Den Numm kënnt dohier datt um Bord vum Bierg schonn zanter Mënschegedenken eng Kapell stoung, wuel um Dräieck wou d' Kierchstrooss, d'Kräizstrooss an den Heedterwee zesummestoussen. Fir d'éischt ernimmt gouf dës Kapell am Weistum vum 10. September 1384. Et war eng kleng Kierch, mat der Muttergottes als Patréinesch a mam Hellege Sebastian als Niewepatréiner. Si war dacks an engem schappegem Zoustand, mä et huet bis 1841 gedauert ier déi al ofgerappt a vill Material dervu gebraucht fir am Happgaart (um Schléiwenhaff, wou haut d'Precoce ass) eng nei ze bauen.
Naturschutzgebitt Weimericht
Beschreiwung
Weimericht läit am Südoste vu Jonglënster. D'Reserve besteet aus enger Kärzon (Zone A) vu 25,00 ha an enger Pufferzon (Zon B) vu 77,94 ha. D'Kärzon zitt sech iwwer Keuperhäng déi no Süden a Südosten exposéiert sinn, an dofir e relativ waarmt an dréchent Mikroklima hunn.
Kierchbierg (Rëmeleng)
Spéider dunn ass do eng Minière iwwer Dag opgaangen, déi e Lach vun 30 m Déift an de Bierg gerappt huet. Net vergiess sief och d'Konzessioun Kierchbierg, wou déi belsch Aktiegesellschaft John Cockerill vun 1880 bis 1930 d'Minett ënner Dag ofbaue gelooss huet (an duerch déi den Zougank an d'Konzessioun Walert war).
Centre de logopédie
Den CL ënnersteet dem Ministère fir Bildung, Kanner a Jugend wat de schouleschen an dem Gesondheetsministère wat de gesondheetleche Volet ugeet.
Kierchbierg (Rëmeleng)
Am Kierchbierg louchen (nieft décke Kalleksschichten) déi follgend Lager :
Centre de logopédie
Geschicht
De Centre de logopédie gouf als Sproochtherapie-Zenter mam Gesetz vum 16. August 1968 geschaf.
Kierchbierg (Rëmeleng)
Op Kierchbierg 2 hat dem Léon Berens seng UMBR e Steebroch a véier Kallekiewen, déi an Dag– an Nuetsbetrib Hüttekallek, Zement an Düngerkallek ervirbruecht hunn.
Centre de logopédie
Geschicht
D'Gesetz vum 20. Juli 2018 huet psycho-pedagogesch Kompetenzzentre fir d'Fërderung vun der schoulescher Inclusioun geschaf, ënnert anerem de « Centre pour le développement des compétences langagières, auditives et communicatives » a mam groussherzogleche Reglement vum 7. September 2018 gouf den Numm « Centre de logopédie » fir deen Zenter confirméiert.
Eurovision Song Contest 1991
De '''36. Eurovision Song Contest''' war de 4. Mee 1991 an Italien. Organiséiert gouf d'Eurovisioun dat Joer am Studio 15 de Cinecittà zu Roum. Presentateure waren d'Gigliola Cinquetti, d'Gewënnerin vum Grand Prix vun 1964 an den Toto Cutugno, Gewënner vum Grand Prix vun 1990. Am Ganzen hunn 22 Länner matgemaach. Holland a Monaco waren net dobäi. Duerch d'Abstinenz vun Holland hat Malta endlech d'Geleeënheet zanter 1975 fir d'éischt nees matzemaachen.
Déi éischt Plaz krut d'Vertriederin vu Schweden, d'Carola Häggkvist mat de selwechte Punkte wéi den Zweeten, d'Amina Annabi (Frankräich). Déi drëtt Plaz krut den Duo Datz, dee fir Israel ugetruede war.
Well Schweden a Frankräich allen zwee 146 Punkte kruten, gouf d'Reegel ugewant, déi 1989 agefouert gi war, dat bei Gläichstand d'Zuel vun den 12-Punkte-Wertungen an duerno d'Zuel vun den 10-Punkte-Wertungen de Gewënner bestëmme sollten. Béid Länner hate véiermol 12 Punkte kritt, awer Schweden hat fënnefmol 10 Punkte kritt a Frankräich nëmmen zweemol. Domat war Schweden de Gewënner. Dës Gläichstands-Reegel ass 2004 geännert ginn, no där den Total vun de Wäertungen egal wéi héich se war, de Gewënner bestëmmt. Domat hätt da Frankräich gewonnen, well et vun 18 Länner Punkte kritt hat a Schweden nëmme vu 17 Länner.
Fir Schweden war et déi drëtt Kéier datt et de Grand Prix gewonnen hat.
Mandrevillars
Mandrevillars ass eng franséisch Gemeng am Departement Haute-Saône an der Bourgogne-Franche-Comté.
Lemmy pour les dames
Lemmy pour les dames ass e franséische Spionagefilm vum Bernard Borderie aus dem Joer 1962 no engem Roman vum Peter Cheyney.
Ëm wat geet et am Film?
De Lemmy Caution (Eddie Constantine) ass enger Affaire vu Muerd an Erpressung an Diplomatekreesser op der Spuer…
Savournon
Savournon ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
NGC 2020
Den NGC 2020 ass en Emissiounsniwwel am Stärebild Dorado. Den Niwwel gouf am Joer 1827 vum Astronom James Dunlop entdeckt.
Ymeray
Ymeray ass eng franséisch Gemeng am Departement Eure-et-Loir an der Regioun Centre.
Se läit am Dall vun der Voise.
Virignin
Virignin ass eng franséisch Gemeng am Departement Ain an der Regioun Auvergne-Rhône-Alpes.
Palais du Mobilier Bonn Frères
De Palais du Mobilier Bonn Frères ass e Gebai am Art Deco-Stil an der Stad Lëtzebuerg, dat 1925-1926 no Pläng vum Architekt Léon Bouvart (1883-1933) vum Entreprener Achille Giorgetti fir d'Famill Bonn gebaut gouf.
Historesches
Wéi an der Mëtt vum 19. Joerhonnert d'Miwwele lues a lues industriell hiergestallt goufe, war de Stanislas Bonn (1833-1888) e Virreider am Verkaf vu Miwwele wéi hien am Joer 1855 e Miwwelgeschäft an der Stad opgemaach huet. Säi Geschäft hat hie fir d'éischt an der Biedergaass, ass awer e puer Joer méi spéit a méi grouss Raimlechkeeten an d'Philippsgaass geplënnert.
D'Miwwelgeschäft ass vun de Bouwe vum Stanislas iwwerholl ginn an housch vun do un „Bonn Frères“. Méi spéit ass de Betrib vum Mirtyl Bonn (1869-1956) weider gefouert ginn; den Numm „Bonn Frères“ ass bis 1994 bäibehale ginn.
Duerch d'Bestietnes (1928) vum Mirtyl senger Duechter Gabrielle mam Paul Lazard, ass d'Gebai an de Besëtz vun der Famill Lazard iwwergaangen. Nodeems d'Gebai an der Zäit vum Zweete Weltkrich vun den däitsche Besatzer beschlagnaamt war, konnt d'Famill Lazard de Betrib duerno awer neess weider féieren.
Gebai
Et steet an der Philippsgaass, Eck Poststrooss, huet 7 Stäck a war, wéi et opgoung, dat gréisste Miwwelgeschäft vu Lëtzebuerg.
1990-1994 gouf d'Gebai vum Architektebüro „Architecture et Environnement" zesumme mat den Architekte Gilbert Huybrechts a Jean Herr vu Grond op restrukturéiert; d'Nopeschhaiser lénks a riets dovu goufe mat integréiert, et gouf eng Passage agebaut, de Carré Bonn, uewenop koume Büroen, an d'Miwwel- an Dekoratiounsgeschäft huet sech op den ënneschten dräi Stäck installéiert.
Partiell Chamberwale vum 3. Juni 1928
Bei de '''Partielle Chamberwale vum 3. Juni 1928''' handelt et sech ëm Wale fir d'Chamber, dat lëtzebuergescht Parlament, déi nëmmen an de Walbezierker Osten a Süden ofgehale goufen. Och am Zentrum gouf een neien Deputéierte gewielt.
Resultater
D'Rietspartei konnt hiert Resultat liicht verbessere wärend d'Aarbechterpartei méi grouss Erfolleger konnt feieren. Esou huet d'Tageblatt den Dag no de Wale grouss op d'Titelblat geschriwwen: "Unser ist der Sieg!". D'Luxemburger Wort huet geschriwwen: "Bei den gestrigen Wahlen zeigte es sich, daß die Rechtspartei sich nicht nur behauptet, sondern fast in sämtlichen Gemeinden erfreuliche Fortschritte aufzuweisen hat. [...] Der Fortschritt der Sozialisten ist mit Ausnahme einiger Gemeinden, in denen ihre Vorherrschaft durch die Rechtspartei ins Wanken gebracht wurde, sehr groß und übersteigt unsere Erwartungen, wenn er auch ihre eigenen nicht zu befriedigen scheint." Allenzwou schreiwen se, déi Radikal wären déi grouss Verléiere vun de Walen.
Déi feministesch Zäitschrëft Action féminine huet vun engem "Ruck nach links" geschriwwen a souwuel der Rietspartei wéi och der Aarbechterpartei virgeworf, datt se keng weiblech Kandidaten op hire Lëschte stoen haten. Déi eenzeg Partei, déi zwou Kandidatinnen an d'Course geschéckt hat, war d'Onofhängeg National Vereenegung. Do hunn d'Catherine Schleimer-Kill an d'Joffer Lamboran kandidéiert, goufen awer net gewielt.
Süden
Am Verglach mat de Chamberwalen 1925 goufen et am Walbezierk Süden 4 Sëtz méi. D'Rietspartei huet hiet Resultat vu sechs op siwe Sëtz liicht verbessert. D'Aarbechterpartei huet véier Sëtz méi krut a konnt am Ganzen 10 Deputéiert aus dem Süde vum Land an d'Parlament schécken. Den eenzegen Deputéierte vun der Onofhängeger Nationaler Vereenegung, den Hubert Loutsch, konnt säi Mandat verdeedegen. Déi Radikal Lénk dogéint hunn ee Sëtz verluer an den Aloyse Kayser gouf net méi gewielt.
D'Kommunistesch Partei huet bei de Walen 1928 keng Lëscht opgestallt.
Osten
Am Oste gouf d'Deputéiertenzuel net geännert. D'Onofhängeg Lénkspartei huet hir zwee Sëtz an d'Rietspartei hir fënnef Sëtz behalen, déi si bei de Chamberwalen 1925 kruten. Den Othon Decker vun der Lénkspartei gouf net méi gewielt, dofir awer säi Parteikolleg Auguste Keiffer. Fir d'Rietspartei huet de Mathias Huss net méi kandidéiert an de Mathias Schaffner gouf nei gewielt. D'Onofhängeg National Vereenegung hat am Osten eng Lëscht opgestallt, mee kee vun hire Kandidate gouf gewielt.
Zentrum
Am Tageblatt vum 8. a vum 9. Juni 1928 huet dd'Radikal Partei aus dem Walbezierk Zentrum hir Unhänger dozou opgeruff, fir de René Blum ze stëmmen.
De René Blum war souwisou schonn als Deputéierten am Süde gewielt, mee huet och nach am Zentrum kandidéiert, well wann hie gewonnen hätt da wier hie fir de Walbezierk Zentrum an d'Chamber gaangen an am Süde wier een aneren Deputéierte, den Denis Netgen, a senger Plaz fir d'Aarbechterpartei nogeréckelt.